incwadi eti bayatyolwa akuko nto injalo.

Siyavuya ukubona ukuba noko kunjalo ababafundisi base Switzerland bayauquba umsebenzi wokushumayela. Soke sikangele ukuba baya kudo batiwe nina. Inkosi engazanga yazishiya izicaka zayo mhla zixakekileyo iya kuba nazo, nangoku yenza imiqondiso yokuba ayizilibele. Omnye wababafundisi batshutshiswayo uti: Uyahambiseka kakuhle umsebenzi wetu. Kumadodana eza apa kuko aguqukileyo; kuko namanye abonakala ukungati akakude nobukumkani buka Tixo. Nesikolo siyaquba. Ibe nempumelelo enkulu intlanganiso ebisenziwa pakati kwama Kuobuosen. Wanga u-Tixo angasiguqula sonke esi sizwe ukuze sibe pantsi komteto nofefe lwake. Kwisikolo sika Rev. Mr. Hofmeyr kuko imvuselelo enkulu. Iqela elongezeleleke erementeni likumashumi asixenxe, ukulile kanye umnqweno wokushumayela kubahedeni. Amaramente apuma ngababini aye ngapandle nakwindawo apo lalingazanga lashunyayelwa ngapambili. Pakati kwa Bapeli kunzima kanye ngoku. Ingcango zivaliwe. U-Sikukuni nezinye inkosi azivumi nento ukuba kushunyayelwe. Enye yazo, u-Dikale ude wati mabadutyulwe abantu abebepuma etyalikeni. Kodwa siya bulela ku Tixo ukuba noko kunjalo besabambelele abantwana bake. Abazalwana betu abanga Bapeli “ abantoni ngayo Igospel.” Kuya kubavuyisa bonke abantwana baka Tixo ukuba bate aba Bapeli badeliweyo, baba nokuyi mela intshutshiso.

Zinjalo ke ezalomacala ngokumalunga nelizwi. Zingumangaliso ngenye indlela ngenye azinguwo. Sibona ukuba kwindawo ngendawo iya shukuma imikosi ye Nkosi ifunzela ebunyameni bapakati e- Africa. Uyazi ke u-Satana ukuba kuyiwa kwenzakaliswa yena kengoko uyayi shukumisa naye eyake imikosi. Akanakubuvumela ubukumkani bake ukuba butatyatwe engalwanga, lingapalalanga igazi. Njengesiko lake kakade mhla abonayo ukuba ndiza kuxakwa umane eti qapu apo ebengalindelwe kona, asebenze ngabantu abebefanele ukulwa naye ngendlela zonke. Nokoke imikosi ka Kristu mayingatambi amadolo, u- Satana uselenxweleriwe, nemigudu ayenzayo ngoku ikukujubalaza kwebokwe enqanyulwe umqala, nokutakataka kwenkuku enqanyulwe intloko.

U-SARILI NE KANUNU.

Enye yendawo ezinkulu esiva kutetwa ngazo ngabantu, kuxoxwa ngazo nase mapepeni yeyokuba u-Sarili no Ngangelizwe baceba imfazwe. Kuko umlungu abati ngu Mullins oye watengisa ikanunu ezimbini ku Sarili wazibizela ikulu lenkomo inye. Impendulo ka Sarili kuvakala ukuba ute akanazo, waza ke lomlungu wazishiya kona weza ngakwelamamfengu. Kute kwabiwa enye yenkomo zake waza akumsa ematyaleni lowo uzibileyo, wadiza ukuba kuko ikanunu ezibe zitengiswa ngulomlungu. Lomlungu ngoku ubanjiwe, nekanunu ezo u-Sarili uzinikele ku Mr. Cumming Imantyi ekuye. Awase Queenstown amapepa abalisa ngentlanganiso yabantsundu ebise Kamastone, abebehlanganiswe Yimantyi ibabuza ubunyaniso balamare emfazwe avakalayo. Bona bapendule ngendlela esikolwa ukuba baya kupendula ngayo bonke, eyokuti akuko miqondiso pakati kwabantsundu yokuba bafuna ukulwa, neyokuba lamare emfazwe awananyaniso.

Nati siya kolwa ukuba abantsundu abanayo nentwana encinane yomnqweno wokunga bangalwa, into abayi funayo luxolo nemfundo nokukanya. Asikuko nokuba kulusizi kwabantsundu abaqondayo, nabalangazelela ukuhluma kohlanga lwakowabo ukubona intliziyo zabantu ziza kutuswa bacingiswe into abangayi funiyo. Ngapandle kwamanxila azalisa

ezinkantinini imini yonke, akuko ungaboniyo ukuba kungaba kukucitakala kohlanga nokutshabalala kwamatemba akoyo okunyuka kwalo ukuba kuke kwako imfazwe. Amadoda anje ngo Mullins lowo siwakangelele tina ukuba ngabona batiyi bohlanga abanga lungazitshabalalisa, luzihlisele ezantsi nga­kumbi. Ngabazisi bobubi kwabamhlope nakwabantsundu, abebefanele ukupatwa qata bakufunyanwa, kuba ngokuhamba betengisa ikanunu bafuna ukungenisa intliziyo ezibe zingeko, eziya kwenza ukuba kutshatyalalwe. Siya temba ukuba ke noko kunjalo akuko uswele ukuqonda nonobumfama ngangokude ayitabate lonto. No Sarili lo kudunyiswe ukuba ufuna ukulwa siya kolwa ukuba akasiso sidenge kangako, abo bateta njalo ngaye ngabanga angazeyelisela. Siyakolwa ukuba yena okukokwake akanamnqweno wokunga angalwa; nalendawo yokuzinikezela ku Mantyi ikanunu ibonisa kwalonto. Nokoke kuba sekutetwe kangaka ngaye kuya kumfanela ukuba azilandule ngokwake.

Sigqiba ngeliti asikolwa ukuba abantsundu banomnqweno wokulwa, abanaso nesizatu sokufuna into enjalo. Bonke abafuna ilungelo ye Africa, bafuna bona ukubona intlanga zonke zihlangene zadibana zibambene ngezandla ziquba ukukanya nemfundo, ngapezu kwako konke abantsundu banqwenela ukuba kuhanjiswe ilizwi lika Tixo elizisa uxolo notandwano pakati kwentlanga zonke. Kunjalo ke siya temba sikolwa ukuba akuko nkosi yontsundu engade iti iqala imfazwe—nede yanobudenge obungako sikolwa ukuba ingashiywa etafeni zezinye.

IHLELO LABAFUNDISI BASE AMERICA.

Abanye kubalesi be *Sigidimi Samaxosa* boba mhlambi bayazi ukuba kubafundisi abaquba ilizwi pakati kwabantsundu e-Natal kuko nabehlelo labase America. Omnye wabo u-Rev. H. A. Wilder uti: Ndiyazi ukuba kuyakuvuyisa ukuva ngabafundisi base America abapakati kwa Mazulu, abasand’ ukufeza umnyaka wamashumi omane anesinye belapa. Sibe sinentlanganiso yomnyaka eqale nge 8 ka June yapela ngowe 19. Ebekona kuyo onke amalungu ale mission ase Natala ngoku, ewonke akumashumi amane. Balishumi abafundisi abanabafazi, amanenekazi angatshatanga matatu, abantwana ababudala bungapezu komnyaka bakumashumi amabini anesitatu. Ama- xesha entlanganiso yomnyaka ayavuyelwa kakulu siti, kuba kupela kwamaxa oluba nokubonana usapo lwetu ababaninzi kanjalo abantwana abake babone abanye abamhlope ngapandle kwalamaxesha. Intlanganiso zabantwana zokulesesha Ilizwi nemidlalo yabo zenza ukuba baulindele ngovuyo umhla wokuza kwayo; kuze ukuhlangana konina, ukubaliselana kwabo ngento abazivileyo emipefumlweni, intlanganiso zemitandazo, ukupana amaqinga, zenza ezonto ukuba libe lixesha elimnandi kanye. Umtandazo sibe sinawo imihla yonke. Kubonakale ukuba ezinye izikolo ziya quba. Zite ingxelo zokuhamba kwelizwi ezibe zivela kubafundisi nabashumayeli abantsundu zavuyisa kakulu zibonisa ukuba u-Tixo ulisikelela ngokugqitiseleyo Ilizwi elishunyayelwa ngabo kubahedeni. E-Newspayer, apo kuko u-Mabiana, umfundisi ontsundu ongekabekwazandla, kwamkelwe isixenxe. E- Table Mountain apo kwake kwako u-Rev. J. Dhone, apo ngoku kukoyo u-Daniel baliqela abasebelinde ukwenziwa umhlambe Kukwanjalo nase Emsham apo bekusebenza u-Hlonon. Sinabafundisi abahlanu abantsundu asebebekwe izandla. Abane kubo sebepete iremente. Ubukulu bemali abayifumanayo ivela kwezo remente bazipeteyo noko ezinye ziyikupa butuntu kakulu. Ngomhla we 15 ka June kubube u- Msingapantsi umfundisi weremente ese Fumi. Ube-

Nganeno kweso sese Free Church (Irabe) esibafundisi baya nyakenye ekutiwa yi Livingstonia, esi aya kuso ngoku u-Dr. Stewart nalamadodana sateta ngawo kwesidluleyo *Isigidimi.* Asiyi kuteta nto yimbi ngaso ngapaya kokuti u-Dr. S. nalomadodana, u-William Koyi, Isaac Williams, Shadrach Mgunana uo Mapasa Ntintili banduluke e-Bayi ngomhla 27 ka July.

Esokugqibela esiya kuteta ngaso sese Established Church of Scotland. Abanye mhlaumbi basa kumbula ukuba ukunyuka kweqela labokuqala abaya e-Livingstonia kwakuko umfo abati ngu Mr. Henderson olunge ne Established Church yase Scotland owanyukela ukuya kuhlola apo elo hlelo lingamisa kona isikolo. Kweliqela linyuka no Dr. Stewart kuko abaya kweso sikolo aye kusi hlola u-Mr. Henderson, kwincwadi yake ayibale e- Nyassa uti unga angaya kuma pakati kwa Makololo ngapantsi kwe Nxanxasi ze Shire, kwa nganeno kwe Cibi elo le Nyassa. Amakololo lawo sisizwe esisuka e-Zambesi saya kushiywa kulendawo sikuyo ngu Dr. Livingstone. Noko angekamisi kanye apo aya kuma kona uti fanukuba wohlala nenkosi ekutiwa ngu Ramakukane, inkosi ekubonakala ukuba inobuhlobo nabafundisi.

Kwesi *Sigidimi* sanamhla asikafuni kungena kakulu kwintlalo yezozikolo, sibe sifuna ukuxela ukumelana kwazo ukuze xa siteta ngazo kwinyanga ezizayo babe nokuqonda abaleseshi betu. Izwi esingaliteta ngazo lelokuti wanga angazimisa lowo ungenise intliziyo ezicakeni zake ukuba zincame izihlobo ziye kweziya nkedama zelizwe lakowetu zintywile ebudengeni.

I-TRANSVAAL NABAFUNDISI.

Impato abayi fumeneyo abafundisi base Lusutu e- Transvaal sesike sayibalisa kubo abaleseshi be *Sigidimi:* Kwincwadi yomfundisi ose Lusutu ekwesi sanamhla bobona ukuba kutiwe mabagoduke abo bafundisi. Sikolwa ukuba sebeya kutabata ndlela zimbi kuba siqinisekile ukuba naxa selede ahlangana onke Amabulu ase Transvaal abambana ngezandla kunye no Rulumente wawo ehlanganela ukunqanda inqwelo yelizwi lika Tixo, aya kuyi fumana ifana namanzi omlambo omkulu, wona ungati wakuwutintela apa ujikele kwelinye icala ukuba awutyobozanga, upikele ukuda uye elwandle. Siya temba ke ukuba abazalwana betu base Lusutu abayi kutamba amadolo ngalento. Yiyona ibe ifanele ukubaqinisa ngakumbi. Kutiwe malihambe, akuko ntoke apa emhlabeni engade ilitintele. Into engumangaliso kuti ngokumalunga nokukunqandwa kwabazalwana base Lusutu yeyokuba batintelwa sisizwe (eso Samabulu) esizibiza ngobukristu! Ukwalekela umangaliso pezu komnye, siva ukuba ngoku Irulumente yase Transvaal ingenele abafundisi belinye ihlelo, eleremente yase Switzerland abebefuna ukushumayeza abantsundu. Bate ababafundisi bakubalela kwi Rulumente yamabulu ase Transvaal, yapindisa impendulo eti abo bafundisi *mabangashumayeli nase mihlabeni yabo nase zindlwini zabo!* yati mabauyeke kwangoku umsebenzi abauqubayo. Iti abobafundisi bazise impambano pakati kwe remente benza ukuba abantsundu bawavukele amabulu; itsho ingamisi nasinye isizatu sokubonisa ukuba kunjalo; itsho ingenakumxela umfundisi ongade apembelele imfazwe Enye indawo iti abafundisi behlelo lase Berlin bayi casile indawo ecelwa ngabase Switzerland. Yindawo leyo ebiya kuba sisi manga sezi manga ukuba ibiyinyaniso. Akuko bafundisi bangade baye kunceteza abanye ngolohlobo. Ukubonisa ukuba abase Berlin ababacasile abase Switzerland, bate ukufika kwabo (abase Switzerland) bamkelwa ngovuyo ngaba kutiwa babacasile. Ngokungapezu koko bate abase Berlin bakuva kutiwa banceteza abazalwana babo balala

4 ISIGIDIMI SAMAXOSA. AUGUST 1, 1876.